ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ

ՆԱԽԱՐԱՐ ՊԱՐՈՆ ՍՈՒՐԵՆ ՊԱՊԻԿՅԱՆԻՆ

ՀՀ ԳԵՂԱՐՔՈՒՆԻՔԻ ՄԱՐԶՊԵՏ ՊԱՐՈՆ ԳՆԵԼ ՍԱՆՈՍՅԱՆԻՆ

Հարգելի պարոնայք,

 Ձեզ է դիմում Հայաստանի Հանրապետության քաղաքացի Ռիմա Կարապետյանը և հայցում Ձեր աջակցությունը ծագած խնդիրների լուծման ուղղությամբ:

ՀՀ Սահմանադրության 86-րդ հոդվածի 10-րդ կետի համաձայն պետության քաղաքականության հիմնական նպատակներից է նաև տարածքային համաչափ զարգացումը: Համապատասխան գերատեսչությունների կողմից օրենքի կատարումն ապահովելու նպատակով տեղեկացնում եմ, որ Հայաստանի Հանրապետության Գեղարքունիքի մարզի Ծաղկունք համայնքում կա **խմելու** և ոռոգման ջրի խնդիր, վերջինիս հետևանքով անհնար է դառնում գյուղատնտեսական աշխատանքների իրականացումը համայնքում, ինչը հանգեցնում է գյուղատնտեսական մշակաբույսերի բերքատվության կտրուկ անկման:

 Հավելեմ նաև, որ Ծաղկունք համայնքի հարակից գյուղերում խմելու ջրի խնդիրը լուծված է:

Հայաստանի Հանրապետության տեղական ինքնակառավարման մասին օրենքի 39-րդ հոդվածի 2-րդ կետի համաձայն համայնքի պարտադիր խնդիրների շարքին են դասվում նաև համայնքի հասարակական տրանսպորտի աշխատանքի կազմակերպումը և կառավարումը: Տեղեկացնեմ, որ Ծաղկունք և հարակից համայնքների բնակիչներն օգտվում են Զովաբեր համայնքի տրանսպորտից, ինչը համավարակի պայմաններում էլ ավելի վտանգավոր է:

Խնդրում եմ համապատասխան գերատեսչություններին զբաղվել Ծաղկունք համայնքում առկա հրատապ խնդիրների լուծմամբ:

Հարգանքով` Ռիմա Կարապետյան

Գեղարքունիքի մարզ գյուղ Ծաղկունք

փողոց 3 տուն 21

հեռ.` +374 77 327 077

էլ. հասցե` rima.karapetyan.1996@bk.ru